કરણ અંશુમન સ્ક્રીનરાઈટર અને ફિલ્મ નિર્માતા છે. તેઓ એક્સેલ એન્ટરટેઈનમેન્ટ સાથે સંકળાયેલા છે. નિર્માતા તરીકે ફરહાન અખ્તર સાથે મળીને કરણે 2015માં ‘બંગિસ્તાન’ (રીતેશ દેશમુખ અને જેક્લીન ફર્નાન્ડિસ અભિનીત) ફિલ્મ બનાવી હતી. તેમજ તાજેતરમાં એમેઝોન પ્રાઈમ પર લોકોએ માણેલી અને વખાણેલી ‘ઈન્સાઈડ એજ’ સ્પોર્ટ્સ ડ્રામા સિરીઝના સર્જક અને ડાયરેક્ટર હતા. આ વેબસિરીઝને એવોર્ડ પણ મળ્યો છે. કરણ અંશુમન હાલ ‘મિર્ઝાપુર’ નામની ગેંગસ્ટર ડ્રામા ફિલ્મ બનાવી રહ્યા છે જેમાં પંકજ ત્રિપાઠી અને અલી ફઝલ કલાકારો છે. ફિલ્મ નિર્માણ ક્ષેત્રમાં ઝંપલાવતા પહેલાં કરણ ‘મુંબઈ મિરર’ અખબારમાં રેસિડન્ટ ફિલ્મ ક્રિટીક તરીકે કામગીરી બજાવતા હતા.